Sienos Mens Sana

Sienos „Mens Sana 1871 Basket“ – buvęs Italijos krepšinio klubas iš Sienos miesto. Sienos klubas (geriausiai žinomas kaip „Montepaschi“) savo laiku buvo vienas pajėgiausių „Eurolygos“ klubų ir 2003–2014 m. dominavo Italijos lygoje. Vėliau klubas išgyveno finansinius sunkumus, buvo apkaltintas aferomis ir 2018–2019 m. sezone žlugo.

 Pavadinimai 
Dėl remėjų kaitos, komanda dažnai keitė pavadinimus:

 Sapori Siena (1973–1978)
 Antonini Siena (1978–1981)
 Sapori Siena (1981–1983)
 Mister Day Siena (1983–1986)
 Conad Siena (198?–1989)
 Ticino Siena (1989–1993)
 Olitalia Siena (1993–1994)
 Comerson Siena (1994–1995)
 Cx Orologi Siena (1995–1996)
 Fontanafredda Siena (1996–1998)
 Ducato Siena (1998–2000)
 Montepaschi Siena (2000–2014)
 Gecom Mens Sana Siena (2014–2019)

 Istorija 
1871 m. įkurta Sienos gimnastikos asociacija, o vyrų krepšinio skyrius įsteigtas 1934 m.

Iš mėgėjiško klubo 1967 m. Sienos „Mens Sana“ tapo profesionalia komanda ir debiutavo „Serijoje B“. 1973 m. komanda pakilo į „Seriją A“, o 1979 m. debiutavo Koračo taurėje. Vėliau Sienos klubas iškrito į II-ą divizioną, o 1986 m. – į III-ą. 1991 m. komanda atsiskyrė nuo Sienos sporto klubo ir grįžo į „Seriją A“.

2000 m. klubą pradėjo remti Sienos bankas „Montepaschi“ – į komandą surinkti pajėgūs žaidėjai (Robertas Kjačigas, Vrbica Stefanovas, Mindaugas Žukauskas, Borisas Gorencas). Sienos klubas išgarsėjo 2002 m., kuomet laimėjo R. Saportos taurę. Kitą sezoną komanda debiutavo „Eurolygoje“ ir joje užėmė trečiąją vietą. 2004–2005 m. sezone komanda vėl pateko į finalo ketvertą (užėmė 4-ąją vietą) bei laimėjo Italijos pirmenybes.

2005–2006 m. sezonas komandai buvo labai prastas. Iš „Eurolygos“ klubas iškrito jau pirmajame etape, o Italijoje prarado čempionų titulą. 2006–2007 m. sezoną komanda pradėjo labai galingai. Italijoje pralaimėta vos keletą kartų, o ULEB taurėje laimėję reguliarųjį sezoną, be didesnio vargo pateko į atkrintamąsias varžybas. Tačiau čia, aštuntfinalyje įveikę Salonikų PAOK klubą, ketvirtfinalyje turėjo pripažinti Kazanės „UNIKS“ ekipos pranašumą.

2011 m. „Montepaschi“, vedina Rimanto Kaukėno, Bo Makalebo, Šono Stounruko, Kšyštofo Lavrinovičiaus vėl pasiekė „Eurolygos“ finalo ketvertą ir, pusfinalyje pralaimėję „Panathinaikos“, kovoje dėl 3-os vietos nugalėjo Madrido „Real“. 2007–2013 m. „Montepaschi“ laimėjo Italijos lygą 7 kartus iš eilės.„Montepaschi“ apgynė Italijos čempionės titulą, basketnews.lt. Nuoroda tikrinta 2021-03-29.

2013–2014 m. sezone klubas patyrė finansinius sunkumus, „Eurolygoje“ neįveikė grupės etapo. Rėmėjas „Montepaschi“ klubą paliko, ir šis bankrutavo.„Montepaschi“ oficialiai paskelbė apie bankrotą, basketnews.lt. Nuoroda tikrinta 2021-03-29. Be to, dar 2012 m. klubui iškelta byla už finansines aferas. 2017 m. paskelbus nuosprendį, iš klubo atimti 2011–2014 m. laimėti titulai Italijos lygoje.

Klubas kuriam laikui atsikūrė, pakeitęs pavadinimą į „Mens Sana 1871“. Iš pradžių komanda rungtyniavo ketvirtajame divizione ir pelniusi 22 pergales bei patyrusi 6 pralaimėjimus pateko į aukštesnį divizioną.„Atgimęs Sienos klubas kopia į viršų“, sportas.lt. Nuoroda tikrinta 2021-03-09. Komanda rungtyniavo trečioje, o vėliau antroje Italijos lygoje, bet 2019 m. vėl bankrutavo.

 Pasiekimai 
 Italijos Sierie A: 2003–04, 2006–07, 2007–08, 2008–09, 2009–10, 2010–11, 2011–12, 2012–13 m.
 Italijos krepšinio taurė: 2009, 2010, 2011, 2012, 2013 m.
 Italijos krepšinio supertaurė: 2004, 2007, 2008, 2009, 2010, 2011, 2013 m.
 Saportos taurė: 2002 m.
 2003, 2008 m. Eurolygos trečios vietos laimėtojai

 Lietuviai 

 Rimantas Kaukėnas (2005–2009, 2010–2012 m.; jo marškinėliai įamžinti)
 Mindaugas Žukauskas (2001–2006 m.)
 Kšyštof Lavrinovič (2007–2012 m.)
 Jonas Mačiulis (2012 m.)
 Tomas Masiulis (2002 m.)

 Treneriai 
Žymiausi treneriai:

  Erginas Atamanas (2001–2003 m.)
  Karlas Rekalkatis (2003–2006 m.)
  Simonė Pjanidžjanis (2006–2012 m.)
  Luka Bankis (2012–2013 m.)
  Markas Krespis (2013–2014 m.)

 Išnašos 

Kategorija:Italijos krepšinio klubai
Kategorija:Siena